Сиромах сам (Јелена Димитријевић)
Сиромах сам, ханум азиз, азретлери,
Осим саза, вала, била, ништа немам.
Не могу ти белом лицу одолети:
Све по ноћи јадиђар ти лицу спремам:
У саз куцам, песме вадим
О лепоти лица твога...
Збунило ме, занело ме...
Аман! шта ћу?!

Сиромах сам, ханум азиз, азретлери,
Осим саза, вала, била, ништа немам.
Не могу ти црном оку одолети:
Све по ноћи јадиђар ти оку спремам:
У саз куцам, песме вадим
О красоти ока твога...
Збунио ме, занело ме...
Аман! шта ћу?!

Напомене

Извор 
 1902. Српски књижевни гласник, година 1902, књига 4, стр. 270.

Јелена Ј. Димитријевић